# Republiek die Kongo

*Moenie verwar word met Demokratiese Republiek die Kongo nie.*

Republiek die Kongo
*République du Congo* (Frans)

*Repubilika ya Kôngo* (Kituba)

*Republíki ya Kongó* (Lingala)|

|  |  |
| --- | --- |
|  |  |
| Vlag
 | Wapen
 |

 |
| Nasionale leuse: *Unité, Travail, Progrès* *(Frans vir: "Eenheid, Arbeid, Vooruitgang")* |
| Volkslied: *La Congolaise* *(Frans vir: "Die Kongolese")*  |
|  |
| **Hoofstad** | Brazzaville
﻿ / ﻿ |
| **Grootste stad** | Brazzaville |
| **Amptelike tale** | Frans **Nasionale tale**: Kituba en Lingala |
| **Regering** • President • Eerste minister | Unitêre semi-presidensiële grondwetlike republiek Denis Sassou Nguesso Anatole Collinet Makosso |
| **Onafhanklikheid** • Republiek gestig • van Frankryk • Huidige grondwet  |  28 November 1958 15 Augustus 1960 6 November 2015 |
| **Oppervlakte**  - Totaal    - Water (%) |   342 000 km2  (64ste) 132 000 myl2 3,3 |
| **Bevolking**  - 2018-skatting  - Digtheid |   5 244 359 (117de) 12,8 / km2 (204de) 33,2 / myl2 |
| **BBP** (KKP)  - Totaal  - Per capita | 2021-skatting
$20,005 miljard $4 169 |
| **BBP** (nominaal)  - Totaal  - Per capita | 2021-skatting
$12,022 miljard $2 505 |
| **MOI** (2018) |  0,574 (149ste)  –  medium |
| **Gini** (2011) | 48,9 –  medium |
| **Geldeenheid** | CFA-frank (`XAF`) |
| **Tydsone**  - Somertyd | WAT (UTC+1) nie toegepas nie (UTC+1) |
| **Internet-TLD** | .cg |
| **Skakelkode** | +242 |

Die **Republiek die Kongo** (Frans: *République du Congo*; Kituba: *Repubilika ya Kôngo*; Lingala: *Republíki ya Kongó*), ook **Kongo-Brazzaville**, of net Kongo (nie dieselfde as die Demokratiese Republiek die Kongo nie) is 'n voormalige Franse kolonie in die westelike Sentraal-Afrika. Dit grens aan Gaboen in die weste, aan Kameroen in die noordweste, die Sentraal-Afrikaanse Republiek in die noorde, die Demokratiese Republiek die Kongo in die ooste, Angola (Cabinda) in die suide en die Golf van Guinee in die suidweste.

Nasa-Satellietbeeld van die Republiek die Kongo
Kaart van die Republiek die Kongo
Topografiesse kaart van die Republiek die Kongo
Die Republiek die Kongo beslaan 'n oppervlakte van 342 000 km² en het 'n bevolking van 5 244 359 in 2018 gehad. Die hoofstad en grootste stad is Brazzaville wat saam met Kinshasa, die hoofstad van die DR Kongo, een van die grootste metropolitaanse gebiede in Afrika vorm en deur die Kongorivier van mekaar geskei word. Die naam "Kongo", wat *jagter* beteken, is afkomstig van die Bakongo-stam wat naby die Kongorivier kom woon het.

## Vroeë geskiedenis

Dele van die teenwoordige Volksrepubliek die Kongo het ook binne die ou Kongoryk geval. Die gebied het in 1885 onder Franse beheer gekom na die ontdekkingstogte van die Fransman Pierre Savorgnan de Brazza. Later het dit deel van Frans-Ekwatoriaal-Afrika geword, met Brazzaville as hoofstad van die hele gebied. Op 15 Augustus 1960 het die gebied on afhanklik geword met Fulbert Youlou, 'n voormalige priester, as premier en later as president. Werkloosheid het tot binnelandse onrus gelei, en in 1963 moes hy bedank. Die Kommunisties gesinde Alphonse Massamba-Debat het president geword met die steun van die Nasionale Revolusionêre Beweging. Die beweging se jeugtak, bewapen en opgelei deur Kubane en Chinese, het hom gesteun teen die leër, maar in September 1968 het die leër onder aanvoering van kaptein Marien Ngouaby en kaptein Alfred Raoul die bewind oorgeneem.

In 1970 het Ngouaby, onder wie die land 'n geheel en al Kommunistiese grondwet gekry het, staatspresident geword. Hoewel daar steeds ekonomiese hulp uit Frankryk aanvaar is, het die land al hoe meer bande met Rusland en ander Kommunistiese state aangeknoop. Ngouaby self is in Maart 1977 vermoor en as staatshoof opgevolg deur Joachim Yhombi Opango.

## Sien ook

* Pleknaamsveranderinge in die Republiek die Kongo

## Verwysings

## Bronnelys

Algemeen
* (en)  "Republic of the Congo". Encyclopædia Britannica. Besoek op 14 Mei 2021.
* (en)  "Congo, Republic of the". Central Intelligence Agency. Besoek op 14 Mei 2021.

## Eksterne skakels

* Wikimedia Commons het meer media in die kategorie Republiek die Kongo.

* Wikiwoordeboek het 'n inskrywing vir Republiek van die Kongo.
* (en)  Toerisme-inligting oor Republiek die Kongo op Wikivoyage